

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**OPĆINSKO VIJEĆE**

KLASA: 120-01/23-02/6

URBROJ: 2186-21-02-23-1

Sveti Đurđ, 19.10.2023.

Na temelju članka 10. stavka 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10. i 10/23) i članka 22. Statuta Općine Sveti Đurđ („Službeni glasnik Varaždinske županije“ broj 30/21., 18/23.), Općinsko vijeće Općine Sveti Đurđ, na prijedlog Općinskog načelnika, na svojoj 26. sjednici održanoj dana 19.10.2023. godine donosi sljedeću

**O D L U K U**

**o izmjeni Odluke o koeficijentima za obračun plaća službenika i namještenika Jedinstvenog upravnog odjela Općine Sveti Đurđ**

Članak 1.

U Odluci o koeficijentima za obračun plaća službenika i namještenika Jedinstvenog upravnog odjela Općine Sveti Đurđ („Službeni vjesnik Varaždinske županije“ broj 26/23., 45/23.) (dalje u tekstu: Odluka), u tablici u članku 1. Odluke mijenja se koeficijent za obračun plaće radnog mjesta „pročelnik Jedinstvenog upravnog odjela“ na sljedeći način:

|  |  |  |  |
| --- | --- | --- | --- |
| **RADNA MJESTA I. KATEGORIJE** | | | |
| **Potkategorija radnog mjesta** | **Naziv radnog mjesta** | **Klasifikacijski rang** | **Koeficijent** |
| Glavni rukovoditelj | Pročelnik Jedinstvenog upravnog odjela | 1. | **3,20** |

Članak 2.

Ostale odredbe Odluke iz članka 1. ostaju neizmijenjene.

Članak 3.

Ova Odluka stupa na snagu osmog dana od dana objave u „Službenom vjesniku Varaždinske županije.“

PREDSJEDNIK OPĆINSKOG VIJEĆA

Damir Grgec

PREDLAGATELJ: općinski načelnik na temelju odredbe članka 40. Statuta Općine Sveti Đurđ („Službeni vjesnik Varaždinske županije“ broj 30/21., 18/23.)

PRAVNI TEMELJ: članak 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23.)

Obrazloženje

Odlukom o koeficijentima za obračun plaća službenika i namještenika Jedinstvenog upravnog odjela Općine Sveti Đurđ („Službeni vjesnik Varaždinske županije“ broj 26/23., 45/23.) utvrđeni su koeficijenti za obračun plaća službenika i namještenika u Jedinstvenom upravnom odjelu Općine Sveti Đurđ. Navedenom Odlukom je tako utvrđen i koeficijent za radno mjesto glavni rukovoditelj – pročelnik Jedinstvenog upravnog odjela u vrijednosti od 2,35.

Odredbom članka 4. Uredbe o klasifikaciji radnih mjesta službenika i namještenika u lokalnoj i područnoj (regionalnoj) samoupravi propisano je da se standardna mjerila (potrebno stručno znanje, složenost poslova, samostalnost u radu, stupanj suradnje s drugim tijelima i komunikacije sa strankama, stupanj odgovornosti) određuju za potrebe učinkovitog obavljanja poslova određenog radnog mjesta.

Nadalje, stavak 1. članka 10. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10., 10/23.) propisuje da *koeficijente za obračun plaće službenika i namještenika u upravnim odjelima i službama jedinica lokalne i područne (regionalne) samouprave određuje odlukom predstavničko tijelo jedinice lokalne i područne (regionalne) samouprave, na prijedlog župana, gradonačelnika, odnosno općinskog**načelnika*, dok stavak 2. istog članka propisuje da *koeficijenti za obračun plaće službenika i namještenika određuju* ***se unutar raspona koeficijenata od 1,00 do 6,00.***

S obzirom na opseg i složenost poslova koje obavlja pročelnik Jedinstvenog upravnog odjela, visok stupanj samostalnosti te visok stupanj odgovornosti, ukazuje se potreba za odgovarajuće vrednovanje navedenog radnog mjesta.

U tom smislu predlaže se izmjena koeficijenta s dosadašnjih 2,35 na 3,20 te se sukladno tome predlaže i donošenje ove Odluke o izmjeni Odluke o koeficijentima za obračun plaća službenika i namještenika Jedinstvenog upravnog odjela Općine Sveti Đurđ.